texts: โรคทางจิตเวช เป็นสเปคตรัม ประสบการณ์คนๆ หนึ่ง อาจใช้กับอีกคนไม่ได้เต็มร้อยเปอร์เซ็นต์ ทุกคนก็ไม่ได้ตอบสนองต่อยา เท่าๆกัน บางคนไม่ตอบสนอง การรักษาที่ได้รับการรับรองมีทั้ง ยา และ จิตบำบัด (บางประเภท) การดูแล ควรควบคู่กันไป กาย ใจ จิต สังคม อยู่แล้ว เพราะโรคซึมเศร้าก็มีหลายกลุ่มย่อย บางกลุ่มสัมพันธ์กับความคับข้องใจที่เกิดขึ้นกับตนเอง ครอบครัว การงาน คนรัก การสูญเสีย มากกว่า ก็ต้องทำจิตบำบัดเป็นหลัก ยาช่วยได้กรณีสารสื่อประสาททำงานผิดปกติเป็น สาเหตุให้ไม่สมดุล ยาจึงเป็นการรักษาที่ต้นเหตุ แต่กรณีสิ่งแวดล้อมและความยึดติดของผู้ป่วยที่เป็นสาเหตุให้สารสื่อประสาททำงานผิดปกติ ยาก็เป็นการรักษาปลายเหตุได้ ยังไงในส่วนการใช้ยา ไม่ใช้ยา อย่างไร แค่ไหน ขอให้เป็นดุลพินิจของแพทย์นะครับ เพียงแต่ ครอบครัว ก็อย่าผลักการดูแล ให้ยาดูแล ครอบครัวบำบัดเป็นสิ่งจำเป็นเสมอ (ดูแล กาย ใจ จิต สังคม ย้ำอีกรอบ) แล้วก็อย่าถึงกับปฏิเสธยา ไม่เอาแบบตั้งป้อมก่อน โดยไม่ได้ศึกษาเลย อันนี้ขอให้ปรึกษาแพทย์ก่อนครับ